زوبێدى له‌ به‌ياننامه‌يگ ك(شه‌فه‌ق نيوز)ئاگادارى بوى، وت: يه‌كيگ له‌ هووكاره‌يل داوه‌زين ريژه‌ى داين كاره‌با ئه‌چێده‌و ئه‌را وجوود گه‌ناته‌كارى فريه‌يگ له‌ وزاره‌ته‌يل په‌يوه‌نديدار و ليژنه‌ى دسپاكييش له‌ى باوه‌ته‌و ئى مه‌سه‌له‌ يه‌كلايى نه‌كرد و يه‌يش بويه‌ مايه‌ى بوارداين وه‌ گه‌ناته‌كاره‌يل ئه‌را وه‌رده‌وامى له‌ گه‌ناته‌كاريه‌يليان.
زوبێدى هه‌ميش وت: وزاره‌ت نه‌فتيش تواناى ئه‌وه‌ نه‌يرێد وه‌ ته‌مامى پابه‌ند بدێ له‌ وه‌رانوه‌ر وزاره‌ت كاره‌باو هه‌وه‌جه‌ى ويستگه‌يل كاره‌با وه‌ ته‌مامى دابين نه‌كردگه‌ و هه‌ر وه‌و خاتريشه‌ جه‌خت له‌بان خواست هه‌وڵداين كرد ئه‌را دابينكردن وزه‌ى كاره‌با ئه‌را هاووڵاتيه‌يل عراقى.
